SARL nuus Sondag 25 Mei 2014 


Goeiemore en welkom, jy luister na ZS6SRL die amptelike stem van die Suid 
Arikaanse Radio liga. Jy kan nou luister na ons weeklikse nuus uitsending gelees 
deur (naam, roepsein en @OTH waar 
toepaslik). Die Suid-Afrikaanse Radioliga saai elke Sondag om 08:15 plaaslike 
tyd `n nuusbulletin in Afrikaans en om (08:30 plaaslike tyd in Engels uit op HF 
en verskeie BHF en UHF herhalers landswyd. Vir Echolink luisteraars is daar 
'n herleiding deur ZSOJPL 


Hierdie oudio bulletin kan afgelaai word vanaf die SARL se webblad by 
www.sarl.org.za `n 'Teksweergawe van hierdie en vorige bulletins kan ook van 
hierdie webblad afgelaai word en jy kan ook inteken om nuwe bulletins per e 
pos te ontvang. 


Let asb daarop dat alle web en epos adresse slegs in die gedrukte weergawe van 
die bulletin sal verskyn en nie tydens die oudio nuus gelees sal word nie. 


Hooftrekke 

Bloemfontein is die gasheer vir die 2015 AJV 

5MHZ aktiwiteitsnaweek lewer heelwat verassings op 

ORZ.com kry meer funksionaliteit 

en heelwat nuus vanaf die radio liga 

Bly ingeskakel vir hierdie en ook ander interessante nuus items 


—— Die Bloemfontein amateurradio klub tree in 2015 op as die gasheer vir die 
SARL se algemene jaarvergadering wat gehou word tydens die naweek van 17 tot 
19 April 2015. Alhoewel dit nog `n rukkie is voor ons daar kom is dit raadsaam 
om nou al 'n aantekening op jou jaarbeplanner te maak vir hierdie belangrike 
geleentheid. Die Bloemfontein manne het reeds `n stewige reputasie opgebou 
tydens die vorige AJV wat daar aangebied is in 2008 toe van die hoogtepunte `n 
besoek aan die Boyden sterrewag en ook die dinee wat by oud President Steyn 
se woning aangebied was. 


Met hierdie tipe verwysings is dit amper 'n gegewe dat volgende jaar se AJV 
iets besonders gaan wees. 


—— Die 5MHz aktiwiteit naweek het in sy doel geslaag en ook 'n paar inter- 
essante verassings opgelewer. Die eerste analise van die WSPR verslae dui op 
baie interesante seinvoortplanting inligting. Luister vanmore om 10:00 na Am- 
ateur Radio Today waartydens Stuart Moss sal gesels oor die ZS6KTS baken 
. Intussen kom daar steeds logstate vir die pret gedeelte van die naweek in en 
sal die finale uitslae eers teen volgende week beskikbaar wees. Luister volgende 
week na SARL nuus om meer uit te vind. 


Aan die internasionale front: 


—— Die @RZ.com webblad het heelwat funksionaliteit bygekry. Die webblad, en 
meer in besonder die databasis maak nou voorsiening vir sekondêre roepseine, 
dit is roepseine met `n skuinsstreep en of voor of agtervoegsel aangeheg. 


Nog 'n verandering is die feit dat die databasis nou ook aanpasbaar is met ander 
dienste soos Logboek van die wêreld. Dus kan @OSO s nou direk na dié dienste 
aangestuur word en hoef dit nie meer per hand ingesleutel te word nie. 


** Jy is ingeskakel op `n nuusuitsending van die Suid Afrikaanse Radio liga en 
ons gaan nou voort nuus vanaf die Radio Liga. 


—— Aansoeke om SARL lidmaatskap is van die volgende persone ontvang 
Willem Johannes Stevenson, ZSL1104; Johannes Andries Scheepers, ZSL1105; 
en Sarel du Plessis, ZSL1106. Enige besware teen die aanvaarding van hierdie 
aansoeke moet die sekretaris teen eerskomende Dinsdag bereik. Die SARL 
ledetal is tans 1730 


—— Terwyl ons so van lidmaatskap praat, die SARL bied steeds aan nuwe lede 
die geleentheid om nou aan te sluit en die tydperk tot en met die einde van 
die finansiële boekjaar gratis te ontvang. Dit wil sê dat indien jy nou aansluit 
by die SARL dan ontvang jy die oorblywende gedeelte van Mei asook die hele 
Junie maand gratis en betaal slegs vir die jaar 2014/2015 


Om sake nog meer aanloklik te maak kan jy jou lidmaatskap in 4 maandelikse 
betalings doen. Hierdie vergunning is vir diegene wat nie die volle R 430.00 kan 
bybring nie. Indien jy in hierdie besondere aanbod belangstel kan jy met, die 
kantoor administrateur skakel vir meer inligting. Die epos adres is beskikbaar 
in die gedrukte weergawe van hierdie nuusuitsending 


—— SARLOHOME wat op 7 Junie by die Nasionale Amateurradio Sentrum 
aangebied word bekyk oppervlak gemonteerde komponente en hoe mens met 
hierdie klein wonder van die elektroniese eeu werk. Sluit aan by Frik Wolf 
ZS6FZ om meer oor hierdie besondere onderwerp te wete te kom. Bespreek nou 
jou plek deur `n draai op die liga se webblad te maak en die skakels van die 
tuisblad af te volg 


—— Die eerste SARL Radio Tegnologie in Aksie simposium word Saterdag 21 
Junie by die Universiteit van Kwa Zulu Natal aangebied. Daar word oor `n wye 
verskeidenheid onderwerpe gepraat en heelwat hiervan word ook deur praktiese 
demonstrasies toegelig. 


Vind die volledige program asook intekenvorms op die SARL se webblad, kies 
die Radio Tegnologie in Aksie skakel aan die linkerkant van die tuisblad of 
versoek dat die inligting per e pos aan jou gestuur word deur bloot `n epos aan 
die organiseerders te stuur. Plaas RTA Durban in die onderwerplyn van jou e 
pos 


—— Die Wesrand Amateurradioklub hou sy volgende snuffelmark om 12:00 op 
Saterdag 31 Mei 2014 by die klubhuis in Krotonstraat, Weltevredenpark, Rood- 
epoort. Almal is baie welkom. Vir meer inligting skakel, Geoff ZS6C 082 546 


5546. . Kompetisie nuus —— Uit die voorlopige uitslae van die 2013 ARRL 10 
meter kompetisie blyk dit dat ZS9C die uitblinker was in die multioperateur lae 
krag afdeling vir Afrika. Die stasie is tans 7de op die ranglys van die top tien 
multi operateur lae krag stasie vir DX en algeheel 12de in die wêreldwye ranglys 
vir dieselfde kategorie. Baie geluk aan Karel ZS6WN en sy span. 


—— So bietjie nuus vanaf die SARL se Digitale wedstryd. Die doel van hierdie 
geleentheid is om soveel moontlik kontak te maak tussen Amateurs in Suider 
Afrika op PSK 31 en RTD. Die geleentheid is oop vir alle radio amateurs binne 
Suider Afrika. Neem deel tussen 13:00 UTC en 16:00 UTC vanmiddag, 25 Mei 
2014. Aktiwiteit vind plaas op 80, 40 en 20 meter 


Jy mag twee maal kontak maak met `n stasie een keer op PSK en eenkeer met 
RTD. Uitruiling is `n seinverslag en ook `n reeksnommer wat begin met die 
telling 001. Stuur jou logstate na die kompetisie koërdineerder. 


—— Die CO WPX Gelyk Golf kompetisie loop vanaand 00:00 UTC ten einde. 
Die uitruiling is 'n RST en reeksnommer. Neem deel op 160 tot 10 meter. 


—— Gedurende Junie is daar heelwat geleenthede om aan deel te neem. Die 8ste 
Junie is dit weereens tyd vir die ZS4ANaelloop tussen 14:00 en 15:00 UTC en dan 
is daar ook nog die SARL Top Band @SO partytjie wat tussen Middernag UTC 
op 19 Junie tot Middernag UTC 23 Junie. 


HF Voortplanting voorspelling 


—— Hannes Coetzee, ZS6BZP, berig dat die verwagte sonaktiwiteitsvlak laag 
gaan wees. Nuwe Sonvlek AR2071 het `n “beta-gamma” magneetveld wat ge- 
noeg energie huisves vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 45. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net 'n kortkop agter behoort te wees. 


Besoek gerus die SANSA webtuiste vir meer inligting... 
Dagboek van gebeure 


25 Mei die SARL digitale kompetisie tussen 15:00 en 18:00 plaaslike tyd, vind 
meer uit in die 2014 kompetiesie handleiding 31 Mei is dit weer tyd vir die 
Wesrand amateurradio klub se vlooimark by hul klubhuis in Krotonstraat Wel- 
tevredenpark 7 & 8 Junie Die TARU Streek 1 Gelykgolf veld dag. 07 Junie 
SARLG@Home By die NARS. 08 JunieZS4 Naelloop. 19 22 Junie SARL top 
band @SO partytjie. 


—— Ons sluit die week se nuus af met `n terugblik op die hoofstorie: Die Bloem- 
fontein amateurradio klub tree in 2015 op as die gasheer vir die SARL se al- 
gemene jaarvergadering wat gehou word tydens die naweek van 17 tot 19 April 
2015. Alhoewel dit nog `n rukkie is voor ons daar kom is dit raadsaam om nou al 
'n aantekening op jou jaarbeplanner te maak vir hierdie belangrike geleentheid. 


Dit bring ons dan aan die einde van hierdie Suid-Afrikaanse Radioliga nuusbul- 
letin, vind meer uit oor hierdie en ander nuus deur die SARL se webtuiste te 
besoek. 


Luister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz `n potgooi deur Dick, ZS6RO 
en herleiding op verskeieBHF en UHF frekwensies regoor die land 'n Heruit- 
sending vind op Maandae om 18:30 plaaslike tyd op 3 230 kHz plaas. Ons 
ontvang graag jou sein rapporte, kommentaar en voorstelle, stuur `n e-pos aan 
artoday@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die webtuiste onder die newsinbox 
skakel nie later as die Donderdag wat die bulletindatum voorafgaan nie. 


Ons benodig ook voortdurend die dienste van bekwame nuusopstellers, vertalers 
en proeflesers. Indien jy kan behulpsaam wees met van hierdie take kontak 
asseblief die sekretaris van die SARL via epos En daarmee kom ons aan die 
einde van hierdie nuusuitsending van die Suid Afrikaanse Radio Liga saamgestel 
en geredigeer deur Dawie Conradie ZR6DHGC 


Die Afrikaanse nuusspan groet nou en wens jou `n mooi week toe. Totsiens 
p J 


Webtuistes en epos adresse genoem in hierdie bulletin: 


SARL webtuiste www.sarl.org.za SARL Newsinbox www.sarl.org.za/newsinbox.asp 


RTA epos adress rta@sarl.org.za SARL Kantoor admin admin@sarl.org.za 


SARL Digitale komp. contest@sarl.org.za SANSA Webtuiste spaceweather.sansa.org.za 


SARL Sekretaris secretary@sarl.org.za 


